122 B. J. LINTELO DE GEER 



Gravia haec et tristia nobis acoiderunt, sed non desunt etiam laeta et 

 felicia. Inter ea autem hoc in primis reputo, quod tibi, Clarissime BERGSMA, 

 insignia equitis tribuerit Regis augustissinii benevolentia. Gratulamur tibi, 

 Vir Clarissime , ex animo honorem , quo utinam per longam annorum seriem 

 fruens, studiosae juventuti prodesse pergas! 



Vos autem jam mihi compellandi estis, studiosi juvenes! Commilitones 

 carissimi, qui hoc quoque anno Academico earn morum modestiam et 

 probitatem ostendistis, quae non frustra vos artibus et doctrinis operates 

 demonstrat. Sedulitate, diligentia et progressibus plurimi vestrum se 

 commendarunt. 



Vestro e numero fuerunt Academiae alumni, Medicinae Candidati, 

 HAERTEN, VERMEULEN et DELMONTE LYON, qui gravissimo diroque morbo 

 affectis in hac urbe artis medicae opem sedulo praestarunt surnmoque 

 studio aegrotos curarunt. Donis remunerati sunt sedulitatem et curam 

 urbis magistratus, sed maximum hoc iis praemium erit, benefactorum con- 

 scientia. Quam ita artem salutarem tractare inceperint , diu nunc Medicinae 

 doctores ad plurimorum salutem per longam annorum seriem conferant. 



In hujus laudis societatein quoque venit Medicinae Candidatus VAN PERSYN, 

 qui , quod fecerunt illi in urbe , suscepit in vico haud longe remoto , Har- 

 melen dicto. Illi quoque gratum animum testati sunt magistratus propter 

 curam, qua tristissimo morbo laborantibus succurrit. Contingat illi diu 

 artem salutarem, cui se dicavit, exercere studiorumque et industriae laetos 

 usque percipiat fructus! 



Sed in memoriam Vobis quoque revocare lubet, Commilitones, festum quo 

 Vos exceperunt hujus urbis cives. Ostenderunt profecto quanti faciant 

 vinculum , quod semper Academiae cives cum hujus urbis incolis conjunxit , 

 quam omnia agere velint, ut Vobis, studiorum causa ad hanc Musarum 

 sedem venientibus , inter studia graviora non desit remissionis opportunitas. 

 Hac ita turn usi estis ut modestiam et humanitatem, quae literarum studio 

 paratur, omnibus probaveritis , et quam Vobis gratum acciderit hoc pu- 

 blicae benevolentiae testimonium ipsi testati estis, concentu musico gratias 

 agentes illis, qui festum procurarunt. 



